Diari Oficial de la Generalitat Valenciana


Sumari del DOGV 5055, del 22-07-2005 (2005/8550)

ORDRE de 15 de juliol de 2005 de la Conselleria de Territori i Habitatge, per la qual es regulen les vedes de caça per a la temporada 2005-2006.
------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2005/07/15/(1)/dof/vci/html**

### Dades del document

Número de DOGV
:   5055

Data del DOGV
:   22-07-2005

Secció del DOGV
:   I. DISPOSICIONS GENERALS

Número del document
:   2005/8550


Data del document
:   15-07-2005

Organisme emissor
:   Conselleria de Territori i Habitatge

Tipus de document
:   Ordre

Descriptors 

:   * caça
    * legislació
    * regulació de la caça

ORDRE de 15 de juliol de 2005 de la Conselleria de Territori i Habitatge, per la qual es regulen les vedes de caça per a la temporada 2005-2006. [2005/X8550]
  
La recent Llei 13/2004, de 27 de desembre, de caça de la Comunitat Valenciana ha establit en el seu títol IV els nous referents per a l'activitat cinegètica; aquests són: 1/ les directrius d'ordenació cinegètica de la Comunitat Valenciana a les quals han d'ajustar-se els plans d'aprofitament cinegètic dels vedats de caça i altres espais cinegètics; i 2/ l'ordre anual de vedes que ha de regular la caça de manera especial a les zones comunes definides en la nova llei en l'article 33. Ambdós instruments, segons la mateixa llei han d'aprovar-se mitjançant una ordre de la conselleria competent per raó de la matèria.
  
L'elaboració i l'aprovació de l'ordre anual de vedes per a la temporada de caça 2004-2005 és ineludible, tenint en compte, que sense aquesta hi hauria una indefinició absoluta quant a la possibilitat de la pràctica de l'exercici de la caça a les zones comunes. Aquesta indefinició afectaria tant el col·lectiu de caçadors com altres usuaris dels terrenys que tinguen la consideració de zona comuna de caça.
  
Per a l'elaboració de l'ordre ha de tindre's en compte de manera especial el que han previst els següents articles de la Llei 13/2004, de 27 de desembre, de caça de la Comunitat Valenciana: article 33, ja que limita les possibilitats de la caça amb armes a un únic període no superior a huit setmanes; i l'article 42, en el fet que l'ordre anual de vedes com a instrument de la planificació cinegètica ha d'assegurar un ús racional dels recursos cinegètics.
  
D'altra banda quant a la caça en la resta d'espais cinegètics, la Llei 13/2004, de 27 de desembre, de caça de la Comunitat Valenciana, en la disposició transitòria segona estableix que en defecte de directrius d'ordenació cinegètica s'aplicaran en aquests terrenys les resolucions aprovatòries dels plans tècnics de caça. Malgrat aquesta transitorietat prevista en la llei, en nombrosos tancats hi ha una certa indefinició sobre el calendari hàbil de caça aplicable, tenint en compte que les respectives resolucions dels seus plans tècnics estableixen els períodes de caça sense dates concretes, segons el que s'establix o s'ha d'establir, de forma general per a la Comunitat Valenciana. Aquesta indefinició, en defecte de directrius d'ordenació cinegètica de la Comunitat Valenciana, pot resoldre's de manera simultània en aquesta ordre per raó de l'article 48.1 de la nova llei.
  
Per tot això, complits els tràmits procedimentals previstos en l'article 49 bis de la Llei 5/1983, de 30 de desembre, de Govern Valencià, el conseller de Territori i Habitatge
  
ORDENE
  
TÍtol I
  
De la caça a zones comunes
  
Article 1. Modalitats de caça a zones comunes
  
A les zones comunes de caça de la Comunitat Valenciana s'autoritzen únicament les següents modalitats de caça:
  
Modalitats de caça amb armes
  
La caça amb escopeta a llocs fixos, per a la caça de tords, estornells, còrvids i columbiformes que tinguen la consideració d'espècie cinegètica d'acord amb l'annex de la Llei 13/2004, de 27 de desembre, de caça de la Comunitat Valenciana.
  
La caça amb escopeta de porc senglar i rabosa, en la modalitat de ganxos, queda limitat el nombre de persones participants en l'acció de caça a 9 persones i el nombre de gossos a 15.
  
Excepcionalment, per a la temporada 2005-2006 s'autoritza la caça a mà o al bot amb la restricció d'una sola peça per caçador i dia, entre conill, llebre i perdiu, es pot caçar els dijous dissabtes, diumenges i festius entre el 12 d'octubre i el 4 de desembre.
  
Modalitats de caça sense armes de foc:
  
La caça del conill amb gossos i sense armes amb un màxim de 8 gossos per caçador i 15 gossos per grup.
  
La falconeria
  
Caça amb arc
  
Article 2. Període, dies hàbils i horaris a zones comunes
  
Les anteriors modalitats de caça poden practicar-se a les zones comunes, en els períodes, dies hàbils, horaris i condicions específiques que s'assenyalen en els quadres següents:
  
Caça amb escopeta des de lloc fixos per a tords, estornells. I caça amb ganxos per al porc senglar i la rabosa
  
Castelló, València i Alacant
  
Període Del 12 d'octubre al 4 de desembre
  
Dies hàbils Dijous, dissabtes, diumenges i festius
  
Horari Horari general
  
Condicions específiques:
  
Per a la caça a llocs fixos: s'estableix un quota de captures individual - per caçador i dia - de 15 tords; per a la caça de tords i estornells que poden usar-se únicament com a reclams els xiulets o membranes de boca o de manxa, com també els reclams naturals de tord comú (Turdus philomelos), tord ala-roig (Turdus iliacus) o estornell vulgar (Sturnus vulgaris) en un nombre no superior a cinc per espècie.
  
Per a la caça del porc senglar i la rabosa: tots els participants en la cacera han de portar jupetins reflectors i només pot portar-se bala com a munició en les escopetes, no es permet la tinença de rifles. Els gossos de races típica d'agarre no podran superar la proporció d'un a cinc respecte el nombre de gossos totals. Els posseïdors d'arma blanca han de comptar amb la llicència de caça.
  
En ambdues modalitats queda prohibit disparar sobre altres espècies.
  
Caça del conill amb gos i sense armes
  
Castelló, València i Alacant
  
Període Del 24 de juliol al 25 de desembre de 2005
  
Dies hàbils Dijous, dissabtes, diumenges i festius
  
Horari Horari general
  
Condicions específiques: queda prohibit l'ús de llebrers des del 24 de juliol fins a l'11 d'octubre
  
Falconeria
  
Castelló, València i Alacant
  
Període Des de 12 d'octubre fins al 31 de gener de 2005.
  
Dies hàbils Tots els dies
  
Horari Horari general
  
Condicions específiques: s'estableix un quota de captures individual - per falconer i dia - d'1 peça entre les espècies següents: perdiu, llebre, conill o aus aquàtiques cinegètiques i sense limitació per a la resta d'espècies cinegètiques. S'autoritza la caça amb auxili de gossos per a alçar les peces. L'ensinistrament d'aus de falconeria, amb peces degudament marcades queda habilitat des de l'1 de juliol fins al 31 de març de 2006.
  
TÍtol II
  
De la caça a vedats i altres espais cinegètics declarats
  
Article 3. Caça menor. Períodes hàbils a tancats de caça i altres espais cinegètics declarats
  
1. Es prohibeix la caça de la fotja comuna a les províncies de Castelló, València i terme municipal de Pego a Alacant. Als tancats d'aus aquàtiques de la resta de la província d'Alacant, la caça d'aquesta espècie no pot iniciar-se abans de l'1 de novembre.
  
2. Als tancats de caça s'aplicaran els períodes hàbils establits en les corresponents resolucions dels plans tècnics de caça.
  
3. Els períodes hàbils que regulen la caça en els tancats els plans de caça aprovats dels quals es remeten a l'ordre anual de vedes s'estableixen en el següent quadre.
  
4. Per a aquelles modalitats que a continuació se citen s'estableixen les següents condicions que s'han de complir en tots els tancats o espais cinegètics:
  
Modalitat Condicions específiques
  
Caça en mitja veda S'estableix una quota diària màxima per caçador i dia de 8 peces entre tórtora comuna i tudó
  
Caça del conill amb
  
gossos i sense armes S'estableix un màxim de 8 gossos per caçador i 15 per grup
  
Caça menor en general S'estableix una quota diària màxima per caçador i dia de 15 tords
  
Pròrroga del tord
  
a lloc fix S'estableix una quota diària màxima per caçador i dia de 15 tords
  
Article 4. Caça major a terrenys tancats
  
En vedats de caça són susceptibles d'aprofitament cinegètic, conforme al pla tècnic aprovat, totes les espècies cinegètiques presents en el lloc amb l'excepció del cabirol. Aquesta espècie només és susceptible d'aprofitament cinegètic a vedats tancats que ho tinguen aprovat en la seua corresponent resolució de pla tècnic.
  
Article 5. Horari general
  
L'horari de caça permés de forma general en l'àmbit de la Comunitat Valenciana és el de l'annex a aquesta ordre.
  
DISPOSICIONS ADDICIONALS
  
Primera
  
Per a tot el que no regula aquesta ordre, en especial quant a les espècies cinegètiques, cal ajustar-se al que disposa la Llei 13/2004, de 27 de desembre, de caça de la Comunitat Valenciana.
  
Segona
  
La pràctica de l'activitat cinegètica als espais naturals protegits ha d'ajustar-se al que establixen els respectius plans d'ordenació dels recursos naturals i plans rectors d'ús i gestió.
  
DISPOSICIÓ FINAL
  
La present ordre entrarà en vigor l'endemà de la publicació en el Diari Oficial de la Generalitat Valenciana.
  
València, 15 de juliol de 2005
  
El conseller de Territori i Habitatge,


Còpia Permalink ELI